rlitschk/wikidir huggingface dataset:
De Río Jalán is en üm un bi 19 Kilometer langen Beek in dat Municipio Jutiapa, Departamento Atlántida, Honduras, de von links in’n Río Papaloteca münnt. De Born liggt an’n Süüdwestrand von de Montaña La Danta (de Topp is 1.475 m över de See, de Born en beten sieder) in de Cordillera Nombre de Dios an de Grenz to dat Municipio Olanchito, Departamento Yoro, de ok de Waterscheed to’n Río Uchapa (Süüdwesten) un Río Uguca (Süüdoosten) is. Von hier flütt de Beek na Noordoosten. Na söven Kilometer hett he al 1000 Högenmeter överwunnen un kummt denn in sieder Land. Dor nimmt he bi Berlín von rechts de Quebrada La Danta op un von links de Quebrada Buena Vista. Noch en Stück wieder bi Jalán löppt de CA-13 mit en Brügg över’n Río Jalán. Dor nimmt de Beek ok von links den Río Tomalá op un denn von rechts de Quebrada Tilunga. Nich wiet achter Jalán flütt de Beek mit’n Río Zambunango tohoop to’n Río Papaloteca. De Papaloteca münnt later in de Karibische See.
Río Jalán betekent Río Jalán, Stroom in dat Departamento Olancho, Honduras, de in’n Río Guayape münnt, Río Jalán, Stroom in dat Departamento Atlántida, Honduras, de in’n Río Papaloteca münnt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Walter Robert Wilhelm Grotrian (* 21. April 1890 in Aken; † 3. März 1954 in Potsdam) weer een düütsch Astronom un Astropyhsiker. Grotrian weer eerst Privat-Dozent an de Universität Potsdam, 1921 hett he dor habiliteert. He weer toletzt Direkter an dat astropyhsikalische Observatorium in Potsdam. Sien Hööftarbeiten betrucken sück up de Physik van de Sünn un up spektroskopische Probleme.
Ilka Chase (* 8. April 1905 in New York; † 15. Februar 1978 in Mexiko-Stadt) weer en US-amerikaansch Schauspelerin un Schrieverin. Ilka Chase weer de eenzige Dochter vun Edna Woolman Chase, de Herutgeverin vun de Vogue, un de hör Ehemann Francis Dane Chase. Se hett Scholen in den USA, England un Frankriek besöcht. 1926 hett se Louis Calhern heiraadt, leet sück aber een Johr later all weer scheeden. 1924 harr se hör Debüt an‘n Broadway. Hör eerst Book weer de Autobiografie Past Imperfect (1942), un deren tweet Deel weer Free Admission (1948). Se schreev noch mehrere Romane. Ilka Chase. Mehr Biller, Videos oder Audiodateien to’t Thema gifft dat bi Wikimedia Commons. Ilka Chase in de Internet Movie Database (engelsch) Indrag in de Broadway Database (engelsch mit Bild Indrag in de Düütsche Synchroondatei Normdaten: GND: 135140048 (OGND, AKS) | LCCN: n50038223 | VIAF: 64460362 | Wikipedia-Personensöök
Jalán betekent Jalán, Oort in dat Municipio Jutiapa, Departamento Atlántida, Honduras, Río Jalán, Stroom in dat Departamento Olancho, Honduras, de in’n Río Guayape münnt, Río Jalán, Stroom in dat Departamento Atlántida, Honduras, de in’n Río Papaloteca münnt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. Paul Klinger (* 14. Juni 1907 in Essen; † 14. November 1971 in München) weer en düütschen Schauspeler. Sien Karriere gung van 1933 bit 1971. In disse Tiet hett he in över 70 Kinofilmen un Feernsehprodukschonen speelt. He weer aver ok en bekannten Synchroonspreker för Schauspelers as Charlton Heston, Henry Fonda, Humphrey Bogart, John Ireland un Clark Gable. 2007 wurrd hüm to Ehren en Breefmark utgeben. Paul Klinger in de Internet Movie Database (engelsch)
Jalán is en Oort (Aldea) in dat Municipio Jutiapa, Departamento Atlántida, Honduras. Stand na’n Zensus 2013 harr de Oort 594 Inwahners. De Oort liggt an’n Río Jalán, de annerthalf Kilometer in’n Noordoosten in’n Río Papaloteca münnt. De Oort liggt op ünner 100 m över de See, man in en Daal mank de Bargen von de Cordillera Nombre de Dios. De Naveröörd sünd El Naranjo un Tomalá in’n Süüdoosten, Entelina in’n Süden, Berlín in’n Süüdwesten, Belaire in’n Westen un El Aguacate in’n Noordwesten. Dör Jalán löppt de CA-13, de in’n Süüdoosten na Sabá löppt un in’n Noordwesten na Jutiapa un La Ceiba. XVII Censo Nacional de Población y VI de Vivienda 2013 Koordinaten:15° 41′ N, 86° 30′ W
Dit Woort hett noch annere Bedüden: kiek dorför ünner Proton (Mehrdüdig Begreep). En Proton is en lütt Deelken, wat to de Baryonen höört. Dat Symbol is p. Tosomen mit de Neutronens sünd de Protonens de Bausteen vun den Atomkarn. Beid tosomen warrn Nukleonens naamt. De elektrisch Laden is positiv (+). De Tall vun de Protonen in den Atomkarn gifft de Atomtall un bestimmt dormit dat Element. Opbot sünd de Protonen ut twee u-Quarks un een d-Quark (Formel uud). Dat Proton unnerliggt düsse Grundkräft vun de Physik: Swack Wesselwirken Elektromagnetisch Wesselwirken Gravitatschoon Opstunns is dat noch nich klor, wat dat Proton wirklich stabil is. De Grote Vereenheetlicht Theorie seggt een Halfweertstiet vun 1031s vörher. In de Chemie warrn ok Waterstoffionens (H+-Ionen) as Protonens betekent, t. B. bi de Protolyys. Dat kümmt dorvun, dat na dat Utneihn vun dat enigste Elektron vun den Waterstoff blots noch de Karn blifft, un de is blots een Proton. Physikaalsch Konstanten Tabellenwerte vun http://physics.nist.gov/constants
Gal betekent Gal, Eenheit för de Sworversnellen in de Eerdphysik, Gal U-Boot-Klass, U-Boot-Klass in de israeelsche Marien, Afkörten för dat angloamerikaansch Volumenmaat Galloon, Afkörten för den Galaterbreef in dat ne’e Testament, Gal, spaanschen Film ut dat Johr 2006. GAL is afkört för Edward G. Pitka Sr. Airport (IATA-Kood), internatschonalen Flaaghaven, Gröön-Alternative List, politisch Grupp in Hamborg, Gröne Alternative List, wietere politische Gruppen, Grupos Antiterroristas de Liberación, rechte Geheemorganisatschoon in Spanien, Generic Array Logic, programmierbor Elektronikbodeel. Gal oder Gál is de Familiennaam von Bernhard Gál (* 1971), öösterrieksch Komponist un Künstler (Pseudonym Gal), Dani Gal (* 1975), israeelsche Videokünstlerin, Edward Gal (* 1970), nedderlandschen Dressurrieder, Gyula Gál (* 1976), ungaarschen Handballspeler, Hans Gál (1890–1987), öösterrieksch Komponist, Henrik Gál (* 1947), ungaarschen Ringer, István Gál (* 1975), ungaarsch-düütschen Footballtrainer, Jenny Gal (* 1969), nedderlandsch-italieensche Judoka, Jessica Gal (* 1971), nedderlandsche Judoka, József Gál (1918–2003), ungaarschen Ringer, Kinga Gál (* 1970), ungaarsche Politikerin, Magda Gál (1909–1990), ungaarsche Dischtennisspelerin, Nora Gal (1912–1991), sowjetsche Översetterin un Literaturkritikerin, Riki Gal (* 1950), israelische Sängerin, Sandra Gal (* 1985), düütsche Golfspelerin, Sharon Gal (* 1974), israeelsche Politikerin, Tomáš Gál (1926–2013), tschechschen Weertschopswetenschopper, Yossi Gal (* 1950), israeelschen Diplomaat, Zehava Gal-On (* 1956), israeelsche Politikerin. Kiek ok bi:
Holly Hunter (* 20. März 1958 in Conyers, Georgia, USA) is en US-amerikaansche Schauspelerin. Holly Hunter weer de jüngste vun söven Kinner vun en Buernfamilie in Georgia. Se füng al in de Kinnertiet an, Theater to spelen. 1976 güng se na Pittsburgh un hett dor Schauspeelünnerricht nahmen un ehrn Afsluss an de Carnegie Mellon University kregen. Dorna güng se toeerst för twee Johren na New York, bevör se na Los Angeles un dormit na Hollywood keem. Ehr eerste gröttre Rull speel se 1987 in den Film Raising Arizona. In dat lieke Johr hett se ok in Broadcast News mitspeelt, woför se ehr eerste Nomineeren för en Oscar kregen hett. Siether hett se in vele Filmen mitspeelt. Es vun ehr Filmen mit den gröttsten Spood, weer 1993 The Piano, woför se denn ok mit de Oscar uttekend woorn is. Veele bekannte Filme sünd dorna mit ehr maakt worrn, ünner annern Copycat, A Life Less Ordinary oder Thirteen, aver ok bi Dokumentarfilmen un Feernsehprodukschonen hett se mitarbeit. Dorbi hett se ünner Bewies stellt, wo veelsietig se is. Hunter weer vun 1995 bit 2001 mit den poolschen Kameramann Janusz Kaminski verheiraat wesen. Sietdem is se mit den US-amerikaanschen Schauspeler Gordon MacDonald tosamen. Eenige
Eduard (Edward oder Ward) Van Dijck, ok (falsch:) Edouard Van Dyck (* 22. März 1918 in Herent; † 22. April 1977 in Löwen) weer en belgisch Radrennfohrer. Van Dijck weer Profi van 1941 bit 1952. Sien bedüüdenst Sieg weer de Gewinn van de Spanienrundfohrt van 1947. Een Johr later wunn he een Deelstreck bi de Tour de France un keem in de Gesamtwertung up Platz 14 (noch vör Raphaël Geminiani un Jean Robic). Insgesamt hett he in sien Vita 53 Siege stahn. 1943 Grand Prix de Wallonie 1947 Een Deelstreck un Gesamtwertung Vuelta a España 1948 Een Deelstreck Tour de France 1950 Grote Prijs Stad Vilvoorde Edward Van Dijck in de Datenbank van Radsportseiten.net
Topp betekent Topp, böverst Enn von en Barg, Topp, böverst Enn von’n Mast von en Schipp, Topp, en Büschel Fasern (Flass, Hoor, Gras etc.), Topp, annern Utdruck för Pott. Topp is de Familiennaam von Arnold Topp (1887–1960), düütschen Maler, Erich Topp (1914–2005), düütschen Offzeer, Erwin Topp (1924–1971), düütschen Politiker, Gerhard Topp (1893–1968), däänschen Löper, Hartmut Topp (* 1942), düütschen Inschenörwetenschopper, Holger Topp-Pedersen (1868–1938), däänschen Maler, Johann Konrad Sigismund Topp (1692–1757), Rechtswetenschopper, Karl Topp (1895–1981), düütschen Viezadmiraal, Laurie Topp (1923–2017), engelschen Footballspeler, Rolf-Jürgen Gleitsmann-Topp (* 1950), düütschen Politikwetenschopper. Kiek ok bi: Top. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Tim Ole „TOle“ Naske (* 26. Prillendag 1996 in Hambuorg) is enen düütsken Roderer. He wüör de düütske Mester in’n Ener in de Jaore 2017 und 2018. Nasken Tim Ole fong dat Rodern an äs he 10 Jaore olt was. Sinen daomaoligen Spuortlärer Webers Christiane häw för de Roder-AG an sine Grundschool wiäwet. Naske un Syrings Philipp-André wunnen in’n Dubbeltweer bi de Junioren-Wiältmesterschup 2013 dän Juniorenwiältmester-Tiddel. In dat Jaor danao is he in’n Ener antruoten. Bi de Junioren-Wiältmesterschup 2014 wun he met üöwer 20 Sekunnen Vüörsprung. Bi de Olimpisken Jöögtspiële wun he auk. 2015 wunnen Riemekastens Stephan un Nakse dän Mestertiddel in’n Dubbeltweer bi de U23-Wiältmesterschuppen. Een Jaor läter wun he dän U23-Wiältmestertiddel in Rotterdam in’n Ener. Dat Jaor 2017 fong he äs Winner van dat Düütske Mesterschupsrodern in’n Ener an. Bi de Europamesterschuppen raakde he dat A-Finale un wüör Füwte. Bi de Wiältmesterschuppen in dat sölwige Jaor raakde he wier dat A-Finale. Dütmaol wüör he Seste. 2018 wun he wier dat Düütske Mesterschupsrodern in’n Ener un lait Krügers Stephan un Zeidlers Oliver ächter sik. Bi dän twedden un diärden Wiältcuplaup trat he in Ener an un wüör Twedde un Seste. De Düütske Rodervöband (DRV) melde em aower nich för
Akelsbarg is en Oortsdeel van de Gemeend Grootfehn in‘n Landkreis Auerk in Oostfreesland in Neddersassen. In dat Johr 2007 hemm dor 517 Minschen up en Flach van 7.59 km² wahnt. 1787 wurrn den Kolonisten Hinrich Hinrichs Jauken ut Felde dree Diemt „Land aus der Wildnis“ an de hüüdig Grenz to Holtrop to Bewirtschaftung in Arvpacht vergeeven. Um 1870 wurr bi’t Törfgraven, an de Gmeendgrenz van Felde un Akelsbarg en Paaldamm, en so nöömt Knüppeldamm oder Spetz freeleggt. De Paaldamm harr dat Auerker Land mit dat Feereborger Land verbunnen. De Weg sall över Tunge an dat Wiesdermeer vorbi, över Barkebusch nah Wies führt hemm. Tonächst hörr de Kolonie Akelsbarg politisch to de Gemeend Felde un to dat Karkspeel Holtrop. An’n 1. Juli 1912 wurr de Kolonie Akelsbarg van Felde aftrennt un as Gemeend Akelsbarg politisch sülvständig. 1870 kreeg Akelsbarg en eegen School. Mit de Gemeendreform, de an’n 1. Juli 1972 in Kraft treeden dee, wurr Akelsbarg de Gemeend Grootfehn ingleedert. Dat Schoolgebäude deent siet 1978 as Dörpgemeenschapshuus. Ebenfalls in dat ehmalg Schoolgebäude (mit anbaut Fohrtüüchhall) is de örtliche Füüewehr Akelsbarg-Felde-Wrisse vun de Freewillige Füürwehr Grootfehn to Huus. Dörpgemeenschapshuus (Oktober 2015) Gefallenendenkmal – Gesamtansicht (Oktober 2015) Gefallenendenkmal – Detail (Oktober 2015) Beschreibung
Schanne is de Familiennaam von Margrethe Schanne (1921–2014), däänsche Ballettdanzerin, Rainer Schanne (* 1942), düütschen Schriever un Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Freborg (ok: Freebörg) is een Gemeend in Landkreis Wittmund, Oostfreesland, Neddersassen, mit 10.658 Inwahners up een Flach van 164 km². Se besteiht ut de fröhere Gemeenden Abckhaaf, Benstreek, Dose, Etzel, Freeborg, Hesel, Hörsten, Hoochesch, Marx, Reepsholt, Upschört, Wies’ un Wies’dermeer. Disse ehemalge sülvstännig Dörper sünd 1972 to de Eenheitsgemeend Freebörg tosommensloten wurrn. Börgermeester is aktuell Helfried Goetz (parteilos). Ünner de Gemeenddeel Etzel befind sück in een Soltstock de gröttste Kavernenlagerstäe för Eerdööl un Eerdgas in Düütschland. Freborgs Partnergemeend is Freborg in Sassen-Anholt. Sebastian Eberhard Ihering, düütsch Beamter un Moorkultiveerer vun Oostfreesland is hier 1700 boren. Thorsten Schütt, Bildhauer, wahnt in den Oortsdeel Hörsten Freborg. Mehr Biller, Videos oder Audiodateien to’t Thema gifft dat bi Wikimedia Commons. Feerjenoort Freborg, afroopen an' 6. Februar 2017.
Alfred Carl Christian Balzer (* 29. Mai 1898 in Leh; † 13. August 1949 in Bremerhoben) weer en Timmermann, Bedriefsraat un Politiker in Bremerhoben. Alfred Carl Christian Balzer siene Öllern wörrn ut´t Grootherzogtum Mekelborg-Swerin na Leh kamen. Sine Öllern weern Carl Balzer un sien Fro Leonore, borene Schwenck. He hett dat Timmermanns Handwark lehrt. An´n 31. Oktober 1924 heirad he in Leh Frieda Auguste Alksneit, de wer ut Geesmünn. Alfred hett bi sien Utbillen belevt wo slecht de Plackeree betahlt worrn is un wo lang se darför Arbeiden möten. Üm dat to ännern, is he in de KPD gahn. 1925 hebben se de KPD-Sektion vun de kommunistische Internationale för Bremerhoben un Ünnerwerseroorten grünnd. He kunn woll goot snacken, denn bi de Stadtverordnetenwahl vun Bremerhoben wörr he as Kandidat opstellt worrn un wär achterran Stadtverordneter in´t Bremerhobener Parlament. As de NSDAP 1933 de Wahl wunnen hebben un an`n 27. Februor 1933 de Rieksdag in Berlin ansteken worrn is, is dat losgahn mit dat insparen vun de Gegenslüüd vun de NSDAP. De SA-Lüüd kunn toslaan as se wulln, bang bruk´s nich wesen den de preußsche Binnenminister Hermann Göring harr jo seggt he will nich so nipp henkieken. Darop hett de SA all
Een Priel is een Waterloop in dat Watt un an Tidestrooms. De Strömung kümmt vun de Tied. Bi oploopend Water löppt dat Water in den Priel rin, bi afloopend Water löppt dat wedder rut. De Strömung kann bannig gau sien, mehr as 10 km/h. Faken löppt de Prielen in Mäanders. Denn gifft dat een Prallhang, de steep is un tomeist ut faster Sediment is un een flacken Gliedhang, woneem de Strömung sachter geiht un faken Slick is. De Loop vun een Priel kann sik vun een Johr to dat anner bannig ännern, besünners bi Stormflood. För Wattenlopers sünd de Prielen dorüm nich ahn Gefahr. De meesten Lü, de in dat Watt versupen, harrn sik vun Prielen afsnieden laten oder sünd dor versackt. Dat gifft ok Prielen, de as Fohrwater un as Waterstraat bruukt warrt.
Johannes Pesch (* 25. September 1886 en Essen-Borbeck; † 12. März 1954 en Essen-Frentrop) wor en Lähr on Heemepoet. Hä wor dodörch bekannt, dat hä dä olle en Borbeck on drömmerömm gesprockene plattdütsche Mondaat, dat Borbecksch, plegen dee on twee Bäuker met Vätellekes on Gedichten en düssen Dialek nederschreef. Hä neumen sik dobi ok "Menneken". Pesch öwwernohm tüschen 1914 on 1952 dat Amp as Rektor van'e Frentroper Neerfeldschoole (Frentrop III). Allerlei ut Baukendörp. Vertellskes un Snurpiepkes in Essensch (Borbecksch)-Platt, Essen: Fredebeul, 1911 Bröckskes ut Kriegs- un Friedenstied. Plattdeutsche Gedichte und Erzählungen, Bocholt: Temming, 1915 Krißdag 1915 (ut dä Scholchronik van Frentrop III) Van Frieden sungen dä Engelkes all, Maria brach us dat Heil do, Dat Segen sall bringen op dä Ärd, Dat froh do un glücklich alles werd. Wä godden Willens dä Menschen sallt sien, Un graden Sinns, färn van trügerischen Schein, Dän Leigen, Bedreigen Hass dat Kind, Dat us hett erlös van alle Sünd. Wi höllt drum hoch der Wahrheit Panier - Du dütschet Volk, dat wor alltied dinn Zier! Dä Klocken dann enz no wöll freudigk klingk, Wann Engel un Menschen van Frieden singk. Newen Johannes Pesch send vö allem Hermann Hagedorn (* 20. August 1884 en Essen-Gasche;
Nynorsk (Neei-noordsk) is een van twee Talen ut Noorwegen. De Spraak gait trügg up dat Lands­mål, wat sük de Spraakwetenskuppsminske Ivar Aasen utklamüseert hett. Daarbi hett he een Gissen upp dat ole Nörron (de noordske Spraak ut de Wikingertied) maakt un versöcht een Meengsel vun de dare Dialekten to schriven, welke na sien Menen an't meerst konservativ weern. Dat geev ook Verfaters un Schriverslüüd (so as Bjørnstjerne Bjørnson), de Ivar Aasen sien Spraak utprobeert hebbt, man för de meersten Lüü was dat daartomaal to swaar to lesen. Hüüt leert sük de Lüüd Nynorsk upp School un dat warrd ook schreven, man egentli neet sproken. Likers gifft dat Dialekte, wat dichtebi dat Nynorsk sünd. De annere Spraak in Noorweegen is dat so nöömt "Bokmål", dat is een Aart Däansk met noorweegske Utspraakregels (so as -k- för -g-). Veel Lüüd in Noorweegen sünd stolt upp Nynorsk, man maakt ook af un an lütte Snaken över de Spraak. Nynorsk hett in Noorweegen een beetjen de Funkschoon, wat in Noorddütskland Platt hett, so as dat upp Platt faken Döneken in de Tidingen gifft, finns dat upp Nynorsk de Kåseri. In dit Bispill ut een bekannt Gedicht kann een twee Kennteken finnen: "eg" för "ek/ik"
Bremke beteuket Bremke, Dörp in’n Eordsdeul Öttern-Bremke van’r Stad Deppelt in’n Kreus Lippe, Noordrhüin-Westfolen, Bremke, Eordsdeul van’r Gemeune Exterdaal in’n Kreus Lippe, Noordrhüin-Westfolen, Bremke, Oortsdeel vun Eslohe in’n Hochsuerlandkreis, Noordrhien-Westfalen, Bremke, Oortsdeel vun Gleichen in’n Landkreis Chöttingen, Neddersassen, Bremke, Oortsdeel vun Halle in’n Werserbargland in'n Landkreis Holtsminne, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Nicolai Hanson (* 24. August 1870 in Kristiansund; † 14. Oktober 1899 an dat Kap Adare, Antarktika) weer en norweegsch Zooloog un Polarforscher. He weer de eerste Minsch, de up dat antarktisch Fastland begraven wurr. Nicolai Hanson wurr 1870 as öldste Söhn vun den Schippsmakler Anton Hanson (* 1836) un de sien Fru Sophie Hanson (* 1844) in Kristiansund bboren. He hett Biologie bi Robert Collett (1842–1913) an de Universität Kristiania studeert un stell ansluutend in Nordnorwegen Präparate för de Sammlungen vun dat British Museum in London un dat Zoologisch Museum Oslo her. Collett weer dat ok, de den jungen Wetenschapler för de Southern-Cross-Expedition in de Antarktis vörslahn hett. De Baas vun disse private, dör den Verleger Sir George Newnes (1851–1910) betallt Expeditschoon, Carsten Egeberg Borchgrevink, hett hüm as Zoologen un Präparater instellt. Up de Överfohrt is is Hanson in‘ September 1898 swoor an [Typhus]] krank wurrn, hett sück aber bit to de Ankunft in de Antarktis vullständig verhaalt. De Expeditschoon hett 1899 an dat Kap Adare in Victorialand överwintert. Hanson, de en öövten Jäger un Skilöper weer, hett de Tiet dorto bruukt, um mit Hülp vun sien Assistenten Hugh Evans (1874–1975) en umfangriek Sammlung vun Präparaten vun de antarktisch
De Dodge Phoenix weer en PKW, de van 1960 bit 1973 vun Chrysler Australia baut wurrn is. De Phoenix wurr 1960 as austraalsch Version vun den US-amerikaanschen Dodge Dart inführt un hett sück as Luxusmodell böverhalv vun den in Australien monteerten Chrysler Royal inreegt. Sien Namen kreeg de Wagen vun dat Spitzenmodell ut de Dodge-Dart-Reeg, den Dodge Dart Phoenix. Anners as sien US-amerikaansch Naamsvedder wurr de Phoenix blots as 4-dörig Limousine anboden un blots mit 5,2 l-V8-Motor. In de Folg wurr de Phoenix jedes Johr tosommen mit dat jewielige US-amerikaansch Dodge-Modell (anfangs er Dart, later de Polara) överarbeit, bit en Strategieänderung för dat Modelljohr 1965 den Phoenix eerstmals up den Plymouth Fury footen leet. As de US-amerikaansch Fury van 1965 harr ok de Phoenix vun den glieken Johrgang övernanner liggend Düppelschienwerfer. 1967 keem tosätzlich to de Limousine en 4-dörig Hardtop-Limousine, de mit en 6,3 l-V8-Motor utstatt weer, wiels de normale Limousine wiederhen den 5,2 l-V8 behull. Disse beid Karosserieformen wurrn bi to de Instellen vun de Baureeg 1973 anboden. De in Australien entwickelte Chrysler by Chrysler hett ansluutend de Rull vun dat Spitzenmodell övernommen. Dat Modell weer 5413 mm lang, 1974 mm breet un harr en Radstand vun 3023 mm.
Jan-Sascha Hellinger (* 27. Januar 1995 in Stuttgart) is een düütschen Webvideoproduzent, Livestreamer un Musiker, de dör Comedyvideos op sien YouTube-Kanaal unsympathischTV bekannt worrn is. Gemeensaam mit Jens Knossalla, Sido un Manny Marc stellde he bi mehrdaagsche Livestream-Events Tokiekerrekoorden binnen de Twitch-Plattform in de düütschspraakig Ruum op un hett as Deel van dat Quartett ok een Platz in de düütschen Singlecharts kregen. Hellinger besöchde as wiedere School eerst een Realschool un wesselde later op dat Gymnasium IT-School in Vaihingen. Daar lehrde he sien eng Fründ un hüdigen Geschäftspartner Nicolas Lazaridis kennen. Op sien in'n September 2014 utarbeit YouTube-Hööftkanaal laadt Hellinger een bit twee Comedyvideos in d' Week hoog, woneem he verscheden Formaten bedeent. De Videos bikomen för gewöhnelk binnen wenig Dagen mehr as een Million Upropen. Sien Kanaal hett mit Stand November 2020 mehr as 2,5 Millionen Abonnenten un uptekende över 500 Millionen Videoupropen. Neben sien Hööftkanaal föhrt Hellinger den Tweedkanal Sascha Hellinger, op den He alleen in de Tied van Sperren sien Hööftkanaal aktiv is. Ok op de Livestreaming-Videoportal Twitch streamt he gestadig, daar hett Hellinger över 700.000 Follower. Van de 16. bit 19. Juli 2020 weer Hellinger Deel van een 72-stünnen Livestream op de Twitch-Kanaal van Jens „Knossi“
Ophelia (ok: Uranus VII oder S/1986 U 8) betekent in de Astronomie en vun de lütten Maanden vun den Planeten Uranus. Ophelia is en vun de inneren Maanden, över den aver ok noch nich ganz veel künnig is. De Uranus-Maanden hebbt all Naams vun Figuren ut dat Wark von William Shakespeare oder Alexander Pope; Ophelia is en vun de Figuren ut Shakespeares Tragödie Hamlet, Prince of Denmark (dt.: „Hamlet, Prinz von Dänemark“). De Maand is an’n 20. Januar 1986 vun den Astronomen Richard John Terrile op Biller vun de Ruumsond Voyager 2 opdeckt worrn. He hett toeerst de vörlöpig Beteken S/1986 U 8 kregen. Ophelia bruukt ungefähr 9 Stünnen för een Ümloop üm Uranus. Dorbi hett he en middler’n Afstand vun 53.764 km. De Maandbahn hett en ganz lütte Exzentrizität von 0,0101 un is dormit meist kreisrund. De Bahn is üm un bi 0,09° gegen den Äquater vun’n Uranus kippt. De Maand bewegt sik jüst so buten den ε-Ring vun den Planeten un övt mit sien Gravitatschoon Influss op de Pratikels in den Ring ut. Ophelia warrt dorüm as en Scheperhundmaand vun den ε-Ring ankeken. De Dörmeter vun den Maand liggt in’n Dörsnitt bi ungefähr 42 km. Mit 1,3 g/cm³